Մեր հերոսները Ալ. Սպենդիարյանի անվան օպերայի և բալետի ազգային ակադեմիական թատրոնի մենապարուհի Աննա Կոստանյանն ու Mad force crew բրեյքդանս խմբի ղեկավար Սարգիս Անդրեասյանն են: Լիովին տարբեր ոճերում հանդես եկող երիտասարդներին միավորողը մեծ սերն է դեպի պարը: Երկուսի ստեղծագործական ճանապարհն էլ բավական հետաքրքիր է: Աննան 4 տարի եղել է Իսրայելի ազգային բալետի թատրոնի մենապարուհի, կերտել բազմաթիվ դերեր: Իսկ Սարգիսն առաջիններից էր, ով Հայաստանում սկսեց զբաղվել բրեյքդանսով: Նրա ստեղծած խումբն արդեն հասցրել է հաջողություններ ունենալ միջազգային հարթակներում: